**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Иван Павлович Морозов нима орден лӧсьӧдӧмкӧд йитӧдын**

**Коми Республикаса ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2020 вося йирым тӧлысь 20 лунӧ

**1 статья.** Пыртны «Коми Республикаын наградаяс да ошкӧмъяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2011, 6 №, 111 ст.; 23 №, 600 ст.; 2012, 13 №, 312 ст.; 2013, 18 №, 366 ст.; 2014, 29 №, 568 ст.; 2015, 8 №, 95 ст.; 21 №, 285 ст.; 2016, 7 №, 87 ст.; 12 №, 150 ст.; 17 №, 219 ст.; 2018, 18 №, 323 ст.) татшӧм вежсьӧмъяс:

1. 3 статьяӧ содтыны татшӧм сюрӧса 11 пункт:

«11. Иван Павлович Морозов нима орден.».

2. Содтыны татшӧм сюрӧса 61 статья:

**«61 статья.** Иван Павлович Морозов нима орден лоӧ Коми Республикаса канму наградаӧн.

Иван Павлович Морозов нима орденсӧ сетӧны гражданалы Коми Республика водзын торъя заслугаясысь, кутшӧмъяс йитчӧмаӧсь экономикаын, наукаын, техникаын, культураын, искусствоын, быдтӧм-сӧвмӧдӧмын, велӧдӧмын да мукӧд сикас уджын вермӧмъясӧн, а сідзжӧ гражданалысь дзоньвидзалун, инӧдъяс да вӧля видзӧмӧ тӧдчана пай пуктӧмысь.

Иван Павлович Морозов нима орденсӧ сетӧны гражданалы, кодъяслысь заслугаяссӧ водзджык пасйӧма Россия Федерацияса канму наградаясӧн либӧ Коми Республикаса канму наградаясӧн.

Иван Павлович Морозов нима ордена йӧзлы сетӧны Иван Павлович Морозов нима орден да Иван Павлович Морозов нима орден дорӧ эскӧданпас.

Иван Павлович Морозов нима орден сетан пӧрадоксӧ да условиеяссӧ, сылысь образецсӧ да опишитӧмсӧ, а сідзжӧ тайӧ орден дорӧ эскӧданпаслысь образецсӧ урчитӧ Коми Республикаса Юралысь.».

3. 20 статьяӧ «Почёта гражданин» Коми Республикаса медвылыс почёт ним дорӧ морӧсвыв пас,» кывъяс бӧрын содтыны «Иван Павлович Морозов нима орден,» кывъяс.

4. 21 статьяын «тайӧ Оланпаслӧн 3 статьяса 1 да 2 пунктъясын» кывъяс вежны «тайӧ Оланпаслӧн 3 статьяса 1, 11 да 2 пунктъясын».

**Статья 2.** Пыртны «Коми Республикаын олысьяслы социальнӧя отсалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3765 ст.; 12 №, 4109 ст.; 2006, 1 №, 4180 ст.; 7 №, 4483 ст.; 2007, 2 №, 4703 ст.; 3 №, 4726 ст.; 4746 ст.; 6 №, 4835 ст.; 11 №, 5141 ст.; 2008, 5 №, 199 ст.; 11 №, 607 ст.; 609 ст.; 12 №, 725 ст.; 2009, 40 №, 736 ст.; 49 №, 991 ст.; 992 ст.; 2010, 16 №, 296 ст.; 24 №, 577 ст.; 44 №, 1026 ст.; 2011, 5 №, 96 ст.; 6 №, 110 ст.; 14 №, 354 ст.; 23 №, 597 ст.; 37 №, 971 ст.; 2012, 6 №, 149 ст.; 20 №, 441 ст.; 63 №, 1552 ст.; 2013, 10 №, 205 ст.; 17 №, 348 ст.; 32 №, 593 ст.; 37 №, 707 ст.; 2014, 17 №, 317 ст.; 27 №, 507 ст.; 33 №, 666 ст.; 676 ст.; 2015, 11 №, 142 ст.; 149 ст.; 26 №, 350 ст.; 2016, 4 №, 52 ст.; 9 №, 100 ст.; 12 №, 139 ст.; 17 №, 231 ст.; 18 №, 263 ст.; 2017, 27 №, 487 ст.; 2018, 14 №, 234 ст.; 17 №, 305 ст.; 2019, 5 №, 63 ст.; 15 №, 206 ст.; 21 №, 312 ст.; 2020, 4 №, 31 ст.) татшӧм вежсьӧмъяс:

1. 2 статьяса 1 юкӧнлысь 61 пункт гижны тадзи:

«61) йӧзлы, кодъяс босьтісны «Почёта гражданин» Коми Республикаса медвылыс почёт ним либӧ кодъяслы сетісны Иван Павлович Морозов нима орден, республиканскӧй ӧтчыдысь сьӧм мынтӧмсӧ сетӧм;».

2. 161 статья гижны тадзи:

**«161 статья. Йӧзлы, кодъяс босьтісны «Почёта гражданин»**

**Коми Республикаса медвылыс почёт ним либӧ**

**кодъяслы сетісны Иван Павлович Морозов нима**

**орден, социальнӧя отсалан мераяс**

1. Йӧзлы, кодъяс босьтісны «Почёта гражданин» Коми Республикаса медвылыс почёт ним, сетсьӧ социальнӧя отсалан мера ‒ 100 000 шайт мындаын республиканскӧй ӧтчыдысь сьӧм мынтӧм, Россия Федерация мутасын налӧн оланін вылӧ видзӧдтӧг.

2. Йӧзлы, кодъяслы сетісны Иван Павлович Морозов нима орден, сетсьӧ социальнӧя отсалан мера ‒ 50 000 шайт мындаын республиканскӧй ӧтчыдысь сьӧм мынтӧм, Россия Федерация мутасын налӧн оланін вылӧ видзӧдтӧг.

3. Сэк, кор «Почёта гражданин» Коми Республикаса медвылыс почёт ним сетӧма кувсьӧм бӧрын, тайӧ статьялӧн 1 юкӧнӧн урчитӧм социальнӧя отсалан мерасӧ кулӧмалӧн наследникъяслы оз сетны.».

3. 21 статьяса 2 пунктлӧн «т» пунктув гижны тадзи:

«т) йӧзлы, кодъяс босьтісны «Почёта гражданин» Коми Республикаса медвылыс почёт ним либӧ кодъяслы сетісны Иван Павлович Морозов нима орден, республиканскӧй ӧтчыдысь сьӧм мынтӧмсӧ индан да мынтан пӧрадок;».

**3 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Юралысьлы да Коми Республикаса Веськӧдлан котырлы лӧсьӧдны ассьыныс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2020 вося йирым тӧлысь 29 лун

67-РЗ №